आपका रहन-सहन प्रायः एक साधारण बालिका की तरह ही रहा है। धर्म के साथ-साथ ज्ञान का भी पूरा सहयोग बना रहे, इसलिये आपने अपनी स्कूली शिक्षा भी जारी रखी है। कोलकाता के अति प्रतिष्ठित स्कूल महादेवी बिड़ला वर्ल्ड ऐकेडमी में आप बॉरहवीं कक्षा की छात्रा हैं। आपकी ओर से धर्म के साथ-साथ सेवा का कार्य भी होता रहे, समाज के पिछड़े दीन-हीन असहाय विकलांग बच्चों को सहारा मिल सके और उनके मन से हीन भावना निकल सकें, इस विचार से आपने अपनी सम्पूर्ण कथा इन बच्चों के निःशुल्क आपरेशन, भोजन व शिक्षा हेतु समर्पित कर दी है। कथाओं से आने वाली समस्त दान राशि आप नारायण सेवा ट्रस्ट, उदयपुर राजस्थान को दान करती हैं, जिससे विकलांग-विवाह को प्रोत्साहन मिलने के साथ-साथ उन्हें रोजगार और समाज में सर उठाकर जीवन यापन करने का साहस मिलता है।